A CIKIN WATAN AZUMI
SHEIKH FAISAL IBN ALI AL- BA’ADANI
Bugawa da Yaxawar
Cibiyar Ahlulbaiti da Sahabbai Ta Najeriya
QUMSHIYA
GABATARWAR MASU FASSARA
1.0 Rayuwar Annabi Sallallahu Alaihi Wasallama Kafin watan Azumin Ramalana:
1.1 Shimfixa:
1.2 Yawaita Azumi a Cikin Watan Sha’abana:
1.4 Bayanin Wasu Hukunce- Hukuncen Azumi:
1.5 Tabbatar da Kamawar Wata:
BABI NA BIYU: Rayuwar Annabi Sallallahu Alaihi Wasallama Tsakaninsa da Ubangijinsa a Lokacin Azumin Ramalana
i- Addu’a:
ii- Asawaki:
iii- Wayuwar Gari Da Janaba:
iv- Watsa Ruwan Sanyi:
v- Kurkura Baki Da Shaqa Ruwa:
vi-Saje:
2.3.1 Tsawaitawa:
2.4 I’tikafiin Manzon Allah Sallallahu Alaihi Wasallama:
2.5 Dagewarsa ga Ibada:
2.6 Kirdadon Lailatul-Qadri:
2.7 Karatun Al-Qur’ani:
2.8 Zuhudu da Tawalu’un Manzon Allah Sallallahu Alaihi Wasallama:
2.9 Yawan Kyautar Manzon Allah Sallallahu Alaihi Wasallama:
2.10 Yaqe-Yaqe da Fama a cikin watan Azumi:
(1) Rundunar Hamza xan Abdulmuxxalabi Raliyallahu Anhu:
(2) Rundunar Amru xan Adiyyu Al-Khuxami Raliyallahu Anhu:
(3) Rundunar Abdullahi xan Abu Atiku Raliyallahu Anhu:
(4) Rundunar Abu Qatadata xan Raba’I Raliyallahu Anhu:
(5) Rundunar Khalidu xan Walidu Raliyallahu Anhu:
2.11 Sava ma Ahlul-Kitabi:
awaita Ibada:
BABI NA UKU: Rayuwar Annabi Sallallahu Alaihi Wasallama Tsakaninsa
Da Iyalinsa A Lokacin Azumin Ramalana
3.1 Shinfixa:
3.2. Karantar da iyalansa:
3.3. Kusantar da Manzon Allah Sallallahu Alaihi Wasallama ke yi ma iyalansa:
3.4 Kwaxaitar da iyalansa ga Aikata Alheri:
3.5. Yi Ma Iyalansa Izinin I’tikafi:
3.6 Tarayya da Iyalansa a Cikin Wasu Ibadu:
a) Qiyamul-Laili:
b) I’tikafi:
3.7 Kyakkyawar Hulxarsa Da Iyalansa:
1.Ya Kan Fasa I’tikafi Domin Su:
2.Ya Kan Nemi Taimakonsu:
3. Ya Kan Sumbace su:
4.Saduwa da Iyali:
5. Karvar Ziyararsu:
5.Kare Mutuncinsu:
3.8 Iyalinsa Su Kan Yi Masa Hidima:
Wankewa da taje masa kansa:
Kafa masa hema:
Shimfixa masa karauni:
Tayar da Shi Bacci:
3.9 Daura Aure A Cikin Ramalana:
BABI NA HUDU: Rayuwar Annabi Sallallahu Alaihi Wasallama Tsakaninsa Da Al’ummarsa A Lokacin Azumin Ramalana
4.1Shimfixa:
4.2 Karantar da Jama’a:
4.3. Yi ma su Gargaxi:
4.4 Zaburar da su:
4.5 Yi Masu Fatawa:
4.6 Wasu Fatawowi:
4.7 Yi Masu Limanci:
4.8 Yi Masu Huxuba:
4.9 Naqalta Masu Sirrin Azumi:
4.10 Kwaxaitar da su a kan Lailatul-qadri:
4.11 Bada Kyakkyawan Misali ga Al’umma:
(i) Wajen Buxin Baki:
(ii) Wajen Sallar Dare:
(iii) Wajen I’tikafi:
4.12 Manzon Allah Sallallahu Alaihi Wasallama Yana Tausaya Ma Al’ummarsa:
1) Aje Azumi Don Tausaya Ma Al’umma:
2) Saurara wa Azumi Don Tausaya Ma Al’umma:
3.) Manzon Allah Sallallahu Alaihi Wasallama Ya Hana Sahabbai Yin Tazarcen Azumi:
4.) Kwaxaitar da su Gaggauta Buxin Baki da Yin Sahur:
5.) Barin Qiyamul-Laili Tare da Su:
6.) Sassauta Sallah:
4.13 Manzon Allah Sallallahu Alaihi Wasallama Yana Ba Al’ummarsa Kariya:
4.14 Cuxanya da Sahabbai:
4.15 Karvar Baqi:
4.16 Tsawata ma Al’umma:
4.16.1 Kaffa-Kaffa da Imaninsu:
4.1.6.2 Umurni da Fitar da Zakkar Fidda Kai
4.1.6.3 Wakilta Sahabbai ga Wasu Ayyuka:
4.1.6.4 Wakilta Sahabbai ga Wasu Ayyuka
4.1.6.5 Cigaba da Aikin Qwarai:
Godiya ta tabbata ga Allah Mahalicci wanda ayyukan alheri basu kammala sai da yardarsa. Tsira da aminci su tabbata ga manzo mai girma.
Wannan shi ne littafi na biyu na Sheikh Faisal Al Ba’adani wanda muka yi alkawalin kawo maku tun sa’ad da muka fito da wancan na farko a kan Hajjin Manzon Allah Sallallahu Alaihi Wasallam.
Wannan littafi ya bada cikakkiyar sura ta rayuwar Manzon Allah Sallallahu Alaihi Wasallam tun kafin kamawar watan azumi har karewarsa, da irin yadda watan azumi yake zame masa babbar makaranta ta koyar da al’ummarsa yadda ya kamata a bauta ma Allah ba kuma tare da an yanke hulda da mutane ba.
Babbar hikimar da ke cikin wannan littafi ita ce, tattara sahihan bayanai wadanda suka shafi yanayin ibada da zamantakewa ta Manzon Allah Sallallahu Alaihi Wasallam a wannan muhimmin lokaci, irin bayanan da zai yi wuya ka same su a hade wuri guda da kuma irin wannan tsari da mai littafin ya shinfida.
Kasancewar cewa kowane musulmi dole ne ya ratsa wannan makaranta ta horaswa sau daya a kowace shekara ya sanya bukatuwar musulmi zuwa ga wannan littafi ta dada karfi. Domin kuwa duk ibadar da mutum zai yi to, ba zata zama karbabbiya a wurin Allah ba sai ta hada sharuda biyu, su ne: kasancewarta da kyakkyawar niyya da kuma yin ta bisa ga Sunnah; koyarwar Manzon Allah Sallallahu Alaihi Wasallam.
Game da fassara dai tana nan yadda aka saba. Amma a tsarin littafin mun dan shigar da wani sabon salo na gabatar da kowane zango da takaitaccen abinda zai kunsa don Karin zaburar da mai karatu da kara masa karsashi da nishadin karatu.
A ganinmu wadannan littafai guda biyu na Faisal, hasara ne a ce ba a samar da su ba da harshen Hausa. Don haka muka yi wannan dan kokari da fatar Allah ya sa mun gamu da katar a cikin aikin, domin mu samu ladar sa a lahira.
Allah ya saka da alheri ga duk wanda ya bada wata gudunmawa ta kowace fuska ce don fitowar wannan aiki.
A Green Palace Hotel
19 ga Ramadhan 1430H
Godiya ta tabbata ga Allah Ubangijin talikai. Tsira da aminci su daxa tabbata ga shugaban Annabawa, limamin Manzani, da alayensa da Sahabbansa baki xaya. Bayan haka.
Tabbas, Allah Maxaukakin Sarki ya umurce mu da yin biyayya ga Annabinsa Sallallahu Alaihi Wasallama ya Kuma wajabta muna yin xa’a gare shi, a cikin ayar da yake cewa: “Kuma abin da Manzo ya ba ku, to, ku kama shi, abin da ya hane ku, to, ku bar shi,” (59:7). A cikin wata ayar kuma, ya ce: “Wanda ya yi xa’a ga manzo, to, haqiqa, ya yi xa’a ga Allah. Kuma wanda ya juya baya, to ba mu aike ka ba don ka zama mai tsaro a kan su” (4:80)
Bayan wannan kuma, a wata ayar sai Allah Subhanahu Wa Ta’ala ya tabbatar muna da cewa babu wani abu da ke nuna cewa, mutum na son Allah Subhanahu Wa Ta’ala face idan ya kasance mai xa’a tare da qanqame tafarkin Manzon Allah Sallallahu Alaihi Wasallama. Ayar da ke qunshe da wannan oda ita ce: “Ka ce; Idan kun kasance kuna son Allah, to ku bi ni,Allah ya so ku, kuma ya gafarta muku zubanku. Kuma Allah mai gafara ne, mai jinqayi.” (3:31)
Bayan wannan kuma, Annabi Sallallahu Alaihi Wasallama ya ba mu labarin cewa, babu wanda Allah Subhanahu Wa Ta’ala zai karvi aikinsa, balle ya samu shiga Aljanna sai wanda ya kasance yana xa’a gare shi, a matsayinsa na Manzo. Wannan magana na cikin Hadisin da Manzon ke cewa a cikinsa: “Duk wanda ya aikata wani aiki ba da yawun bakinmu ba, ya yi aikin banza.” 1 Ya kuma qara da cewa: “Gaba xayan al’ummata za ta shiga Aljanna sai fa wanda ya qi.” Sai Sahabbai suka ce: “Waye kuwa zai qi ya Manzon Allah?” Shi kuma ya karva masu da cewa: “Duk wanda ya yi mani xa’a shi ne wanda ya yarda ya shiga Aljanna, wanda duk kuwa ke sava mani, to, shi ne wanda bai yarda ya shiga Aljanna ba.” 2
Sannan kuma ita wannan xa’a, da ake son kowane musulmi ya yi wa Manzon, ba za ta karva sunanta ba, face ta haxe gaba xayan sasannin rayuwar mutum, fai da voye. Ya kuma kasance ya yi ta cikin xaxin rai da yarda da gamsuwa, tare da sallama komai nasa ga tafarkin Amada. 3 A kan haka ne Allah Maxaukakin Sarki ke cewa: “To, a’aha! Ina rantsuwa da Ubangijinka, ba za su yi imani ba, sai sun yarda da hukuncinka ga abin da ya sava a tsakaninsu, sa’annan kuma ba su sami wani qunci a cikin zukatansu ba, daga abin da ka hukunta, kuma su miqa wuya gaba xaya.” (4;65)
Haka kuma wajibi ne, wannan xa’a da mutum zai yi ga Manzon Allah Sallallahu Alaihi Wasallama ta kasance ta tafi tare da girmamawa da matuqar qauna, saboda kuwa cewa Manzon ya yi Sallallahu Alaihi Wasallama: “Xayan ku duk, ba zai zama mai imani ba, face na kasance mafi soyuwa gare shi a kan mahaifinsa da xan cikinsa da mutane baki xaya.” 4 A qoqarinsa na yin sharhi a kan wannan magana ta Manzon Allah Sallallahu Alaihi Wasallama, Malam Ibnu Rajab cewa ya yi: “Soyayya ta gaskiya kuwa ta haxa har da son duk abin da masoyi ke so, da qin duk abin da yake qi”.1 Shi kuwa Malam Ibnu Hajar cewa ya yi, inji Malam Khaxxabi: “Soyayyar da ake nufi a nan ita ce, soyayya ta ganin dama ba ta halitta ko xabi’a ba.” 2
Babu kuma wata hanya da musulmi zai iya tabbatar da irin wannan soyayya mai alkadari, face ta hanyar tantancewa da qanqame koyarwar Annabi Sallallahu Alaihi Wasallama a cikin gaba xayan sasannin rayuwarsa. Yin haka kuwa ko shakka babu shi ne mafifici. Domin kuwa sanannen abu ne ga kusan kowane musulmi cewa, koyarwar Annabi Sallallahu Alaihi Wasallama ita ce koyarwa qwara xaya tal, mafi girma da xaukaka a tarihin duniya. Kuma musulmi duk, na samun xaukaka da girma ne, gwargwadon yadda ya kasance yana kusanta tare da aiki da Sunnah. Kuma ta wannan hanya ce kawai mutum ke iya zama zakara a cikin dubu, har ya yi bubakali ya yi tozo. Kuma saboda haka ne Allah Subhanahu Wa Ta’ala ya zavi Manzon a matsayin shugaba kuma abin koyi ga kowa, kamar yadda wannan aya ke tabbatarwa. “Lalle, abin koyi mai kyau ya kasance gare ku daga Manzon Allah, ga wanda ya kasance yana fatan rahamar Allah da Ranar Lahira kuma ya ambaci Allah da yawa.” (33;21)
Kasancewar Watan Azumi wata mai albarka, xaya daga cikin muhimmai kuma manya-manyan lokuta a Musulunci. Wanda kuma ya fi kowane lokaci cikakkar dama, da ke lamunce wa musulmi kusanta ga Ubangijinsa da neman yardarsa, ta hanyar koyi da Annabi Sallallahu Alaihi Wasallama a cikin ibadar Azumi. Bisa wannan dalili ko shakka babu, musulmi na da matuqar buqatar sanin yadda rayuwar Annabi Sallallahu Alaihi Wasallama ta kasance a cikin watanni tara (9) na Ramalana da ya azumta a rayuwarsa, waxanda tarihi ya tabbatar da cewa, ya gudanar da rayuwar tasa ne a cikinsu ta hanyar tsananin qoqari da sadaukantar da kai, a cikin bauta wa Allah Subhanahu Wa Ta’ala da yin xa’a gare shi. Domin tabbatar da wannan manufa ne, aka gudanar da wannan aiki, wanda zai fito da yanayin rayuwar Ma’iki a tsawon wannan lokaci, ta hanyar tsakuro bayanai a kanta, waxanda za su haska hanya ga duk wanda ke nufin koyi da fiyayyen halitta.
Wannan littafi ya qunshi babuka huxu ne, kamar haka:
Babi na Farko: Rayuwar Annabi Sallallahu Alaihi Wasallama
kafin Watan Azumi ya kama.
Babi na Biyu: Rayuwar Annabi Sallallahu Alaihi Wasallama
Tsakaninsa da Ubangijinsa a cikin Watan Azumi.
Babi na Ukku: Rayuwar Annabi Sallallahu Alaihi Wasallama
Tsakaninsa da Iyalinsa a cikin Watan Azumi.
Babi na huxu: Rayuwar Annabi Sallallahu Alaihi Wasallama Tsakaninsa da Al’ummarsa a cikin Watan Azumi.
Ina roqo da fatar Allah Subhanahu Wa Ta’ala ya sa wannan aiki ya amfani gaba xayan musulmi, ya zama ruwan kashin fari gare su, a wannan vangare. Na yi qoqari matuqa in yi wa musulmi hannunka mai sanda a kan duk abin da nake ganin zai qara masu kuzari da qwarin guiwa ga koyi da Sunnar Manzo, tare da faxakar da su, da yi musu kashedi da duk abin da na fahimci na iya nisantar da su daga haka, ban sassafta ba ko kaxan a nan.
Babu wani Hadisi da na kafa hujja da shi a cikin wannan littafi face na tabbata kasancewarsa karvavve. Har ma nakan qara da yin bayani a kan inganci da kyawonsa, ta hanyar amfani da aikace-aikacen ma’abuta wannan ilmi a wannan zamani, irin su Malam Nasiruddinil Albani da Malam Shu’aibu Arna’uxi, da wasun su. Duk da yake ba ko ina nake yin haka ba, don gudun kada in cika wa miyar gishiri.
A qarshe ina matuqar godiya ga duk wanda ya bayar da gudunmawa a wannan aiki. Ina kuma roqon Allah Ta’ala taimako da gudunmawarsa, tare da yin gam da katar a cikin wannan aiki, da sauran ayyukana, ya sa masu albarka da kwarjini. Tabbas shi mai iko ne a kan haka, don shi ne Sarkin baiwa. Allah ya qara tsira da aminci ga Manzonsa amintacce da iyalansa da Sahabbansa baki xaya.
A Riyadh (Saudi Arabia)
20/6/1428H